Diari Oficial de la Generalitat Valenciana


Sumari del DOGV 8975, del 15-12-2020 (2020/10693)

RESOLUCIÓ de 9 de desembre de 2020, del president de l'Institut Valencià de Competitivitat Empresarial (IVACE), d'ampliació del termini de justificació previst en la Resolució de 25 de maig de 2020, del president de l'IVACE, per la qual es convoquen ajudes destinades al foment d'instal·lacions d'autoconsum d'energia elèctrica en règim de comunitats d'energies renovables, amb càrrec al pressupost de l'exercici 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8975

Data del DOGV
:   15-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10147


Data del document
:   09-12-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de desembre de 2020, del president de l'Institut Valencià de Competitivitat Empresarial (IVACE), d'ampliació del termini de justificació previst en la Resolució de 25 de maig de 2020, del president de l'IVACE, per la qual es convoquen ajudes destinades al foment d'instal·lacions d'autoconsum d'energia elèctrica en règim de comunitats d'energies renovables, amb càrrec al pressupost de l'exercici 2020. [2020/10415]  
  
En data 11 de juny de 2020, es publica en el DOGV núm. 8832, la Resolució de 25 de maig de 2020, del president de l'IVACE, per la qual es convoquen ajudes destinades al foment d'instal·lacions d'autoconsum d'energia elèctrica en règim de comunitats d'energies renovables, amb càrrec al pressupost de l'exercici 2020.  
L'objecte d'aquesta resolució és convocar les ajudes de l'IVACE amb la finalitat de fomentar la posada en funcionament d'instal·lacions d'autoconsum d'energia elèctrica en règim de comunitats d'energia renovables en les quals participa, en tot cas, una entitat local en agrupació amb qualsevol entitat o persona física o jurídica de naturalesa pública o privada, amb càrrec al pressupost de l'IVACE de l'exercici 2020.  
  
La Resolució de 25 de maig de 2020 estableix en l'article 13.3 que, amb la data límit del 31 de desembre de 2020, l'entitat beneficiària ha d'acreditar la realització de l'actuació objecte de la subvenció.  
  
En el BOE núm. 67, de 14 de març del 2020, es va publicar el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, i es van adoptar una sèrie de mesures que afecten tot el territori nacional, per a fer front a aquesta situació greu i excepcional.  
  
A causa de la suspensió de terminis administratius i actuacions que va comportar aquesta declaració de l'estat d'alarma, els procediments de contractació de les actuacions objecte de subvenció, així com l'execució dels projectes objecte de subvenció, continuen endarrerits a causa de la situació originada per la crisi sanitària, i per això es considera convenient la modificació del termini establit per a la justificació d'aquells a través d'una pròrroga perquè les entitats beneficiàries puguen justificar de manera adequada la realització de l'actuació subvencionada.  
  
Per això, en virtut del que es disposa en l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener del Consell, modificat pel Decret 69/2014, de 16 de maig, del Consell, resolc:  
  
Article únic: Ampliació del termini de justificació  
Es modifica l'article 13.3 de la convocatòria, que queda redactat de la següent manera:  
«3. Les entitats beneficiàries hauran d'acreditar la realització de l'actuació objecte de la subvenció en la forma fixada en la notificació de concessió de l'ajuda i en les instruccions de justificació d'ajudes que seran publicades en la pàgina web http://www.ivace.es, amb la data límit del 31 de març de 2021.»  
  
  
DISPOSICIÓ FINAL  
  
Única  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, podrà interposar-se, en el termini d'un mes, un recurs potestatiu de reposició davant del president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 9 de desembre de 2020.- El president de l'IVACE: Rafael Climent González.